**TÁJÉKOZTATÓ**

idősotthoni elhelyezés iránti kérelemhez

*Intézményünk neve, címe, telefonszáma:*

**Csillagvirág Integrált Szociális** Telefon: **48/430-030**

**Intézmény Borsod-Abaúj-Zemplén Vármegye**

3630 Putnok, Bajcsy-Zs. út 48. Pf.: 17 e-mail: titkarsag@csvirag.hu

*A fenntartó neve, címe, telefonszáma:* Szociális és Gyermekvédelmi Főigazgatóság

 Borsod-Abaúj-Zemplén Vármegyei Kirendeltség

 3532 Miskolc, Selyemrét út 1. Tel.: (46) 770-066

*Intézményünk alaptevékenysége:*

Idősek otthonában meghatározott gondozási szükséglettel rendelkező, de rendszeres fekvőbeteg-gyógyintézeti kezelést nem igénylő, a rá irányadó öregségi nyugdíjkorhatárt betöltött személy látható el. Az idősek otthonában a 18. életévét betöltött, betegsége vagy fogyatékossága miatt önmagáról gondoskodni nem képes, meghatározott gondozási szükséglettel rendelkező személy is ellátható, ha ellátása más típusú, ápolást-gondozást nyújtó intézményben nem biztosítható.

A mennyiben a **személy *pszichiátriai* vagy *szenvedélybetegségben* szenved, ellátásáról más intézmény keretében kell elkülönítetten gondoskodni**, **idősek otthonába nem vehető fel.**

*Idősotthoni ellátást biztosító telephelyeink:*

1. Csillagvirág Integrált Szociális Intézmény Borsod-Abaúj-Zemplén Vármegye Nádas Idősek Otthona Borsodnádasd

3672 Borsodnádasd, Móricz Zsigmond utca 4.

1. Csillagvirág Integrált Szociális Intézmény Borsod-Abaúj-Zemplén Vármegye Fenyőliget Idősek Otthona Ormosbánya

3743 Ormosbánya, Ady Endre utca 37.

1. Csillagvirág Integrált Szociális Intézmény Borsod-Abaúj-Zemplén Vármegye Hétvölgyi Idősek Otthona

3600 Ózd, Dózsa György út 50.

*Az intézetbe történő ellátás iránti kérelem feltételei:*

* Ellátási terület: **Borsod-Abaúj-Zemplén vármegye**
* Az ellátás iránti kérelmet a mellékelt kérelem és adatlapon intézményünk székhelyén (3630 Putnok, Bajcsy-Zsilinszky út 48.) az – annak elbírálására jogosult – intézmény vezetőjéhez kell benyújtani.

*A kérelem előterjesztésekor mellékelni kell az 9/1999. (XI.24) SzCsM rendelet 1. számú melléklete szerint:*

* Egészségi állapotra vonatkozó igazolást I., melyet háziorvosa, vagy kezelőorvosa tölti ki
* Jövedelem nyilatkozatot II.
* *Vagyon nyilatkozatot III.*
* Amennyiben rendelkezik COVID-19 elleni védőoltásokkal az arról szóló igazolások fénymásolata
* Amennyiben rendelkezik COVID-19 védettségi igazolvánnyal annak fénymásolata
* Az utolsó havi nyugdíjszelvényt, bankszámlakivonatot vagy éves nyugdíjösszesítőjét (tárgy évre vonatkozóan), illetve egyéb jövedelméről szóló igazolást.
* Cselekvőképességet kizáró-, illetve korlátozó gondnokság esetén a bírósági határozatot.
* Ideiglenes gondnokság esetén a gyámhivatal beleegyező határozata szükséges.
* Személyi igazolvány-, lakcímkártya-, adókártya-, közgyógyigazolvány (ha van)-, TAJ kártya-, nyugdíjas törzslap fénymásolatát,
* Zárójelentései fénymásolatát.
* Demens személyek ellátása esetén az igénybevételre irányuló kérelemhez be kell nyújtani a pszichiáter, neurológus vagy geriáter szakorvos által kiállított legalább a dementia középsúlyos fokozatát megállapítósát igazoló szakvéleményt
* Nyilatkozat a nagykorú, vér szerinti, vagy örökbe fogadott gyermekekről

A jövedelem és vagyonnyilatkozatban rendszeres havi jövedelmet és vagyoni helyzetet kell feltüntetni (foglalkoztatásból származó jövedelem, nyugdíj, életjáradék, földjáradék, fogyatékossági támogatás, stb.). Itt kell bejelölni azt is, ha az 1993. évi III. törvény 117/B §-a szerint a mindenkori intézményi térítési díjjal azonos személyi térítési díj megfizetését az ellátást igénylő vagy a térítési díjat megfizető más személy vállalja-e. Igen válasz esetén a jövedelem nyilatkozat további részét és a „Vagyonnyilatkozat III” elnevezésű űrlapot nem kell kitölteni.

***A Kérelmet, az elhelyezést kérőnek kell aláírnia.*** Ha gondnokság alá van helyezve (bírósági határozattal) a gondnok (törvényes képviselő) aláírása is szükséges. Ha a kérelmező betegsége miatt nem képes aláírni, akkor az aláírás helyén a következő szerepeljen: aláírás képtelen. Ha analfabéta, akkor 3 db x-et írjon, és 2 tanú írja alá (név, lakcím, szig.sz.).

Kérelem alapján az ellátást igénylőt nyilvántartásba vesszük és elvégezzük az előgondozás I. szakaszát, ahol a gondozási szükséglet vizsgálata is megtörténik. Idősek otthonában az a személy helyezhető el, akinek a 4 órát meghaladó gondozási szükséglete a III. fokozat esetén áll fenn.

 Beik-Sike Ildikó

 intézményvezető

 s.k.